Όλα ήταν εξαίρετα. Η οικοδεσπότης Κα Μαρία ήταν πραγματικά εξαίρετη και γλυκύτατη. Ήταν πάρα πολύ φιλόξενη και συνέχεια μας προσέφερε διάφορα πράγματα, όπως γλυκά που τα είχε φτιάξει η ίδια, σταφύλια από τον κήπο της, ντομάτες και αγγουράκι ντόπια κ.λ.π. Το σπίτι ήταν πεντακάθαρο, πολύ λειτουργικό και υπήρχε μέσα ότι πραγματικά χρειαζόμασταν. Η τοποθεσία του σπιτιού ήταν σε πολύ καλή θέση στον Καλόξυλο και δεν είχαμε πρόβλημα στάθμευσης αυτοκινήτου. Ο καλόξυλος είναι ένα πολύ ωραίο μικρό παραδοσιακό χωριουδάκι δίπλα στο Χαλκί, ένα επίσης μεγάλο παραδοσιακό χωριό, όπου μπορούσαμε να βρούμε ό,τι θέλαμε. Επίσης θα πρέπει να τονίσουμε ότι το σπίτι ήταν πολύ δροσερό. Γενικά η τοποθεσία είναι εξαιρετική και για τον επιπλέον λόγο ότι μπορεί εύκολα να ανακαλύψει τη Βυζαντική Νάξο. Συνιστούμε ανεπιφύλακτα την Κα Μαρία. Θα τα περάσετε πάρα πολύ ωραία.